বৃ-চাপিলা শাহী জামে মসজিদ

বৃ-চাপিলা শাহী জামে মসজিদ (স্থানীয়ভাবে গায়েবি মসজিদ নামে পরিচিত), নাটোরের গুরুদাসপুর উপজেলার  বৃ-চাপিলা   গ্রামের একটি প্রাচীন ও ঐতিহাসিক মসজিদ।
 ইতিহাস ও লোককথা 
এই মসজিদের নির্মাণকাল ও নির্মাতা সম্পর্কে কোনো নির্ভরযোগ্য তথ্য পাওয়া না গেলেও ধারনা করা হয় মসজিদটি ১৬২৮-১৬৫৮ সালের মধ্যে নির্মিত। অর্থাৎ প্রায় ৩০০ থেকে ৪০০ বছর পূর্বে মসজিদটি নির্মিত হয়। । স্থানীয়রাও নিশ্চিতভাবে জানেন না কে, কবে এটি নির্মাণ করেছিলেন।
প্রচলিত আছে, মোগল শাসন আমলে বাদশা শাহজাহানের ছেলে সম্রাট শাহ সুজা যখন বাংলার গর্ভনর নিযুক্ত হন, সে সময় চাপিলা গ্রামে মোঘল সৈনিকদের ফাঁড়ি ছিল। হয়তো সে সময় নামাজের জন্য এই মসজিদ তৈরি করা হয়।

তবে কলেরা মহামারির কারণে অনেকের মৃত্যু হলে মোগল সৈন্যসহ এলাকার বাসিন্দারা অন্যত্র চলে যায়।
মোগল আমলে জনশূন্য হয়ে পড়া এই এলাকা পরিনত হয় বড় বেতের জঙ্গলে এবং বাঘ ও সাপসহ বন্য প্রাণীদের আবাসস্থল। পরবর্তীতে ৬০ এর দশকে এই এলাকায় আবারও মানুষের বসবাস শুরু হলে, জঙ্গল পরিষ্কার করতে গিয়ে ৪০ ফুট দৈর্ঘ্য এবং ২০ ফুট প্রস্থের এই মসজিদটির সন্ধান পান এলাকাবাসী। এরপর থেকেই স্থানীয় মুসল্লিরা সেখানে নিয়মিত নামাজ আদায় শুরু করেন। এই অলৌকিক আবিষ্কারের কারণেই মসজিদটি “গায়েবি মসজিদ” নামে পরিচিতি পায়। 

কেন্দ্র|থাম্ব|মসজিদের সামনের দিক (২০২১)
alt=বৃ-চাপিলা শাহী জামে ঈদগাহ মাঠ (২০২৪)|কেন্দ্র|থাম্ব|বৃ-চাপিলা শাহী জামে ঈদগাহ মাঠ (২০২৪)
কেন্দ্র|থাম্ব|মসজিদের পেছনের দিক (২০২১)

 স্থাপত্য বৈশিষ্ট্য ও বর্তমান অবস্থা 
মসজিদটির মূল অংশে রয়েছে সোনালী রঙের তিনটি গম্বুজ, যা প্রাচীন মোগল স্থাপত্যের অন্যতম নিদর্শন। বর্তমানে মুসল্লিদের সুবিধার্থে মসজিদটি সংস্কার করে সামনে সম্প্রসারণ করা হয়েছে। মসজিদের পূর্ব পাশে অবস্থিত “বৃ-চাপিলা শাহী ঈদগাহ মাঠ”, যেখানে প্রতিবছর ঈদের নামাজ অনুষ্ঠিত হয়।
মসজিদের পশ্চিম পাশে রয়েছে “বৃ-চাপিলা শাহী গোরস্থান”।
উত্তর পাশে রয়েছে মহিলাদের নামাজের স্থান, আর দক্ষিণ পাশে রয়েছে একটি বৃহৎ অযুখানা; এবং তার সামনের দিকে রয়েছে একটি বিশাল খেলার মাঠ, যেখানে স্থানীয় তরুণরা প্রতিদিন বিকেলে ক্রিকেট, ফুটবলসহ বিভিন্ন খেলাধুলা করে।

 ধর্মীয় ও সামাজিক গুরুত্ব 
বৃ-চাপিলা শাহী জামে মসজিদ শুধু একটি ধর্মীয় উপাসনালয় নয়; এটি স্থানীয়দের ঐতিহ্য, ইতিহাস ও সামাজিক মিলনস্থলের প্রতীক। 

 তথ্যসূত্র 
স্থানীয়দের সরাসরি সাক্ষাৎকার - ২০২২

বিষয়শ্রেণী:মুসলিম স্থাপত্য
বিষয়শ্রেণী:বাংলাদেশের স্থাপত্য
বিষয়শ্রেণী:নাটোর জেলা
বিষয়শ্রেণী:রাজশাহী বিভাগের ভবন ও স্থাপনা